યુપીના ગાઝિયાબાદમાં દેહ વ્યાપાર અને માનવ તસ્કરી સાથે જોડાયેલો એક મોટો મામલો સામે આવ્યો છે. ગાઝીયાબાદના ઈન્દિરાપુરમ વિસ્તારની એક સોસાયટીમાં ત્રણ ફલેટોની અંદર થી 28 નેપાળી મહિલાઓને છોડાવવામાં આવી છે. દિલ્હી અને ગાઝિયાબાદ પોલીસે ભેગા મળીને આ કાર્યવાહી કરી છે. આ બધી જ યુવતીઓને છેલ્લા ત્રણ મહિનાથી સંતાડીને આ ફ્લેટોમાં રાખવામાં આવી હતી અને તેમને દેશની બહાર અલગ અલગ જગ્યાઓ પર મોકલવાના હતા. પોલીસે જગ્યા પરથી 5 એજેન્ટોની પણ ધરપકડ કરી છે. છોડાવવામાં આવેલી મહિલાઓની ઉમર 21 થી 45 વર્ષની વચ્ચે જણાવવામાં આવી રહી છે.